**APKAIMJU INICIATĪVU LĪDZDALĪBAS UN PIEDERĪBAS VEICINĀŠANAS PROJEKTA KONKURSA 2023. GADAM 1. UZSAUKUMS**

Rīgas valstspilsētas pašvaldības Centrālās administrācijas Rīgas pilsētas Apkaimju iedzīvotāju centrs (turpmāk – Centrs) izsludina **Apkaimju iniciatīvu līdzdalības un piederības veicināšanas projektu konkursa 2023. gadam 1. uzsaukumu**.

Konkursa mērķis ir sniegt līdzfinansējumu projektiem, kas aktualizē un veicina Rīgas iedzīvotāju pilsonisko līdzdalību, kā arī izglīto un informē iedzīvotājus par šo tēmu, tai skaitā veicina brīvprātīgo darbu un piederības sajūtu savai apkaimei, pilsētai un valstij, aktivizē apkaimju kustību kā vienu no iedzīvotāju pašorganizācijas veidiem, lai veiktu vietējās kopienas interešu aizstāvēšanu, izzinātu iedzīvotāju problēmas un meklētu risinājumus savstarpējā iedzīvotāju un pašvaldības sadarbībā, kā arī nodrošinātu iedzīvotāju personisko līdzdalību kopienas dzīves vides uzlabošanā.

Projekta pieteicējs var būt juridiska persona, kas savu darbību veic Rīgas pašvaldības administratīvajā teritorijā un vēlas līdzdarboties Rīgas pilsētas apkaimju attīstības jautājumos.

Līdzfinansējums var tikt piešķirts Projektiem, kuri:

* tiešā veidā veicina iedzīvotāju pilsoniskās līdzdalības aktivizēšanu un piederības sajūtas veicināšanu;
* sekmē dažādu iedzīvotāju grupu un/ vai iedzīvotāju sadarbību ar Rīgas valstspilsētas pašvaldību;
* plāno iedzīvotāju iesaisti un līdzdalību visos vai vairākos projekta posmos.

Projektu īstenošana jāplāno laikā no **2023. gada 1. marta** līdz **2023. gada 30. jūnijam**.

Vienam Projektam var piešķirt Līdzfinansējumu līdz **3500 *euro***, nepārsniedzot 95 % no Projekta kopējās tāmes. Projekta pieteicējam jānodrošina līdzfinansējums vismaz 5% apmērā.

Ja projektā paredzēts īstenot apkaimju iedzīvotāju forumu bez citām papildus aktivitātēm, tad Projekta ietvaros šādai aktivitātei var saņemt atbalstu ne vairāk kā 1500 *euro*apmērā.

Kopējā summa, ko plānots piešķirt projektu konkursa ietvaros, ir līdz 40 000 *euro.*

**Projektu pieteikumu iesniegšanas termiņš ir 2023. gada 27. janvāris plkst. 14.00.**

**Projektu pieteikumi iesniedzami** papīra formātā vai elektroniska dokumenta veidā, tos sagatavojot atbilstoši normatīvajiem aktiem par dokumentu noformēšanu:

1) nosūtot uz elektroniskā pasta adresi **integracija@riga.lv** vai Centra oficiālo **elektronisko adresi** ar paraksttiesīgās personas drošu elektronisko parakstu, kas satur laika zīmogu, .edoc formāta pakotnē, kuras izmērs nepārsniedz 20 MB;

2) klātienē Centra Klientu apkalpošanas nodaļas punktos: Eduarda Smiļģa ielā 46, Daugavpils ielā 31, Gobas ielā 6A, Ieriķu ielā 43A vai Brīvības ielā 49/53, Rīgā. Projekta pieteikumu iesniedz divos eksemplāros (viens oriģināls un viena kopija), pievienojot arī Projekta pieteikumu datu nesējā, uz kura norādīts projekta iesniedzēja un projekta nosaukums, vai nosūtot to uz e-pasta adresi integracija@riga.lv.

**Pirms projekta pieteikuma iesniegšanas lūdzam iepazīties ar projektu konkursa nolikumu, tā pielikumiem un saistošajiem noteikumiem.**

Gatavojot projektu pieteikumus, aicinām sekot līdzi valdības lēmumiem un, plānojot aktivitātes, rēķināties ar iespējamiem ierobežojumiem un epidemioloģiskās drošības pasākumiem, kas būs jāievēro, īstenojot projektus.

Lai palīdzētu interesentiem sagatavot projekta pieteikumu, tiks rīkots **informatīvs seminārs** par projektu konkursa nosacījumiem. Seminārs notiks **12.01.2023. plkst. 15.30** tiešsaistes platformā *MS Teams*. Semināram aicinām pieteikties, aizpildot [**anketu šeit**](https://forms.gle/wR1KgLo7Na8TKoXw6).

Papildu informācija pieejama pie Centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītājas Sandras Kumačevas pa tālruni 67105354 vai e-pastu: [**sandra.kumaceva@riga.lv**](mailto:sandra.kumaceva@riga.lv).

**Saistošie dokumenti:**

* [**Saistošie noteikumi Nr. 132**](https://apkaimes.lv/wp-content/uploads/2023/01/Saistosie_noteikumi_Nr.132-1.doc)
* Apkaimju iniciatīvu līdzdalības un piederības veicināšanas projektu [**konkursa nolikums**](https://apkaimes.lv/wp-content/uploads/2023/01/Nolikums_Apkaimes-1.doc)
* [**Projekta pieteikums (1. pielikums)**](https://apkaimes.lv/wp-content/uploads/2023/01/1._pielikums__Pieteikuma_veidlapa_Apkaimes.doc)
* [**Projekta budžeta tāme (2. pielikums)**](https://apkaimes.lv/wp-content/uploads/2023/01/2._pielikums__Projekta_izdevumu_tame_Apkaimes.xls)
* [**Apliecinājums (3. pielikums)**](https://apkaimes.lv/wp-content/uploads/2023/01/3._pielikums_Apliecinajums_Apkaimes.docx)
* [**Līguma paraugs (4. pielikums)**](https://apkaimes.lv/wp-content/uploads/2023/01/4._pielikums__Liguma_paraugs.doc)
* [**Noslēguma pārskats par Projekta īstenošanu (Līguma 1. pielikums)**](https://apkaimes.lv/wp-content/uploads/2023/01/Liguma_1._pielikums._Nosleguma_parskatas_Apkaimes.doc)
* [**Projekta izpildes pieņemšanas-nodošanas akts (Līguma 2. pielikums)**](https://apkaimes.lv/wp-content/uploads/2023/01/Liguma_2.pielikums._PNA_Apkaimes.docx)